<classify> Nchi zinazotarajiwa kushiriki mashindano hayo ni Kenya, Uganda, Sudan, Sudan Kusini, Ethiopia, Misri, Eritrea, Somalia, Burundi, Zanzibar, na mwenyeji Tanzania.Mashindano hayo yatahusisha michezo yote ya riadha ya uwanjani ambayo ni Miruko ya juu na chini, kurusha Sahani, Mkuki, Tufe, mbio za mita 200, 400, 800, 1500 na 3000.Katibu Mkuu wa Shirikisho la Riadha Tanzania RT, Wilhelm Gidabuday alisema kuwa maandalizi ya mashindano ya mchujo kwa ajili ya timu hiyo yameshakamilika na tayari kila mkoa umepewa barua ya kupeleka wanariadha siku hiyo Aprili 15 jijini Dar es Salaam na watakaofanya vizuri watachaguliwa kuunda timu ya Taifa.Alisema mashindano haya ya nchi za kanda ya tano Afrika hufanyika kila baada ya miaka miwili.Mashindano haya ni makubwa na vile vile ni muhimu kwa vijana wetu kujiweka katika ulimwengu wa riadha kwani endapo washiriki wakipata viwango vizuri na vinavyohitajika basi moja kwa moja watakuwa wamejikatia tiketi ya kushiriki mashindano ya Dunia yatakayofanyika Uingereza Agosti mwaka huu, alisema Gidabuday.Aliongeza kuwa katika mashindano hayo vigezo vya umri vitazingatiwa kwani RT haitatarajia kuona makatibu wa vyama vya riadha vyote kuleta wachezaji wenye zaidi yaumri wa miaka 17 hivyo wote wanakumbushwa kuzingatia umri ili kusiwepo na udanganyifu wowote.Tutoe angalizo kuwa udanganyifu wa umri hautakubalika na endapo ikigundulika mchezaji amedanganya umri adhabu kali itatolewa ikiwepo ya kutoruhusiwa kushiriki mashindano hayo kwani udanganyifu haumjengi mchezaji bali unamdidimiza na kuvunja kiwango chake, aliongeza Gidabuday.  <topic>: MICHEZO 